ఆదికేశవ పెరుమాళ్ ఆలయం, మైలాపూర్

ఆదికేశవ ఆలయం, తమిళనాడు, చెన్నైలోని మైలాపూర్‌లో ఉన్న విష్ణ్వాలయం. ఇక్కడ విష్ణువును ఆదికేశవ పెరుమాళ్‌గాను, లక్ష్మీదేవిని మయూరవల్లిగానూ పూజిస్తారు. ఈ ఆలయం ఆళ్వార్ సాధువు అయిన పేయాళ్వార్ జన్మస్థలం అని నమ్ముతారు. దీన్ని వైష్ణవ సంప్రదాయంలోని 108 అభిమాన క్షేత్రాలలో108 వైష్ణవ దివ్య దేశాల లాగానే, అభిమాన క్షేత్రాలు కూడా 108 ఉన్నాయి. ఇవి కూడా వైష్ణవ పుణ్యక్షేత్రాలే. ఒకటిగా పరిగణిస్తారు.

చిత్రకుళం అనే ఆలయ పుష్కరిణికి చారిత్రిక మూలం ఉంది. ఈ ప్రాంతంలో వర్షపు నీటిని నిల్వ చేసే ప్రదేశాలలో ఒకటి. తమిళ మాసం తాయ్‌లో జరుపుకునే తెప్పోత్సవం ఈ ఆలయంలో చాలా ముఖ్యమైన ఉత్సవం. ఈ ఆలయం ఉదయం 5 నుండి 11 గంటల వరకు, సాయంత్రం 5 నుండి రాత్రి 8 గంటల వరకు తెరిచి ఉంటుంది. రోజులోని వివిధ సమయాల్లో ఆరు దైనందిన పూజలు జరుగుతాయి. ఈ ఆలయం తమిళనాడు ప్రభుత్వ హిందూ మత, ఎండోమెంట్ బోర్డు నిర్వహణలో ఉంది.

 పురాణ గాథ 
ఎడమ|thumb|200x200px|చిత్తిరై కుళం - ఆలయ పుష్కరిణి
హిందూ పురాణాల ప్రకారం, క్షీర సాగర మథన సమయంలో, విష్ణువు తన దేవేరి లక్ష్మీదేవిని భృగు మహర్షి ఆశ్రమానికి వెళ్ళాలని ఆదేశించాడు. ఆ మహర్షి ఆడబిడ్డను కోరి తపస్సు చేస్తున్నాడు. లక్ష్మీదేవిని తన కుమార్తెగా స్వీకరించాడు. ఇక్కడి అధిష్టాన దేవత అయిన ఆదికేశవస్వామి, భృగు మహర్షి కుమార్తె భార్గవీ దేవిని పెళ్ళి చేసుకున్నాడని నమ్ముతారు.

ఈ ఆలయం 6వ-9వ శతాబ్దాల నాటి పన్నెండు ఆళ్వార్ సాధువులలో ఒకరైన పేయాళ్వార్ జన్మస్థలం అని నమ్ముతారు. స్వామి విగ్రహాన్ని దేవాలయ ప్రాంగణం లోపల, 60 అడుగుల లోతున్న మణికైరవం అనే బావిలో కనుగొన్నారు.

 ఆలయం 
ఎడమ|thumb|200x200px|ఉత్సవ మందిరం
ఈ ఆలయం ద్రావిడ వాస్తుశైలిలో నిర్మించబడింది. దీని విస్తీర్ణం సుమారు 1.5 ఎకరాలు. దీనికి రెండు ప్రాకారాలు ఉన్నాయి. ఇది తమిళనాడు రాజధాని చెన్నైలోని మైలాపూర్‌లో ఉంది. ఈ ఆలయం దీర్ఘచతురస్రాకారంలో, 10 అడుగుల ఎత్తున గోడలతో, 5 అంతస్థుల ప్రవేశద్వార గోపురంతో ఉంది. గర్భగుడిలో గ్రానైట్‌ శిలలో చెక్కిన మూలవిరాట్టు నిలబడి ఉన్న భంగిమలో ఉంటుంది. విష్ణువు వాహనమైన గరుడుని విగ్రహం, ఆదికేశవుడికి ఎదురుగా ఉంటుంది. గర్భగుడి లోకి, పూజా మందిరం, ఇరుకైన అర్ధ మండపం గుండా వెళ్ళాలి. ధ్వజస్తంభం గరుడ విగ్రహం వెనుక ఉంది. రెండు వైపులా పూజా మందిరంలో ఆళ్వార్ల చిత్రాలు ఉన్నాయి. మయూరవల్లి విగ్రహం ప్రధానాలయానికి పశ్చిమాన రెండవ ఆవరణలో ఉంది.  ఆధునిక కాలంలో, ఈ ఆలయాన్ని తమిళనాడు ప్రభుత్వ హిందూ మత, ధార్మిక శాఖ నిర్వహిస్తుంది.

 పూజా పద్ధతులు, పండుగలు 
ఎడమ|thumb|200x200px|ప్రధానాలయ విమానం
ఈ ఆలయం ఉదయం 7 గంటల నుండి 11 గంటల వరకు, సాయంత్రం 5 గంటల నుండి రాత్రి 8 గంటల వరకు తెరిచి ఉంటుంది. ఆలయ పూజారులు పండుగల సమయంలోను, ప్రతిరోజూ పూజలు నిర్వహిస్తారు. తమిళనాడులోని ఇతర విష్ణు దేవాలయాల మాదిరిగానే, పూజారులు వైష్ణవ సమాజానికి చెందినవారు. ఆలయ ఆచారాలు రోజుకు నాలుగు సార్లు నిర్వహిస్తారు: ఉదయం 8 గంటలకు ఉషత్కాలం, 10:00 గంటలకు కలశాంతి, సాయంత్రం 5:00 గంటలకు సాయరక్షై, 7:00 గంటలకు అర్ధ జామం. ప్రతి ఆచారానికి మూడు దశలు ఉంటాయి: ఆదికేశవ పెరుమాళ్, అతని దేవేరి మయూరవల్లి ఇద్దరికీ అలంకారం, నైవేద్యం, దీపారాధన ఉంటాయి. పూజారులు వేదోక్తంగా పూజలు చేస్తారు. భక్తులు ఆలయ స్తంభం ముందు సాష్టాంగ నమస్కారం చేస్తారు. ఆలయంలో వారం, నెలవారీ, పక్షం రోజులకు ఒకసారి ఉత్సవాలు నిర్వహిస్తారు.

ఏకాదశి రోజు, తిరువోణం, పౌర్ణమి, అమావాస్య సందర్భాలలో ఈ ఉత్సవ విగ్రహాల ఊరేగింపు జరుగుతుంది. ఆ సమయంలో ఆదికేశవ స్వామి, శ్రీదేవి, భూదేవి ల ఉత్సవ విగ్రహాలను ఊరేగింపుగా తీసుకువెళతారు. శుక్రవారాల్లో మయూరవల్లి, ఉథిరం నక్షత్రంలో, పూరం నక్షత్రంలో ఆండాళ్, పునర్పూసంలో రాముడు, ఆళ్వార్ల పుట్టినరోజులలోను వేర్వేరు ఊరేగింపులు చేస్తారు. ఆలయం ప్రధాన పండుగ అయిన బ్రహ్మోత్సవం, తమిళ మాసం పంగునిలో నిర్వహిస్తారు. పది రోజుల పండుగ సమయంలో, పన్నెండు మంది ఆళ్వార్లు, ఇరవై ఒక్క వైష్ణవ ఆచార్యులను ఆదికేశవ పెరుమాళ్ తో పాటు ఊరేగింపుగా తీసుకువెళతారు. తమిళ మాసం ఆదిలో, ఐదు రోజుల పాటు తెప్పోత్సవం నిర్వహిస్తారు."Sri Aaadi Kesavaperumal temple". Dinamalar. Retrieved 15 August 2015. 

 మతపరమైన ప్రాముఖ్యత 
మయూరవల్లి దేవతను బిల్వపత్రాలతో పూజిస్తారు. సాధారణంగా వీటిని శివాలయాలలో మాత్రమే ఉపయోగిస్తారు. శివుడు, పార్వతి, లక్ష్మి మయూరవల్లి రూపంలో ఆది కేశవ పెరుమాళ్‌ను పూజించి వారి శాపాల నుండి విముక్తి పొందారని భతులు నమ్ముతారు.  పేయాళ్వార్‌కు మయూరవల్లి జ్ఞానబోధ చేసిందని నమ్ముతారు. ఆలయ పురాణాన్ని అనుసరించి, భక్తులు విద్య కోసం, మంచి వివాహ జీవితం కోసం ఇక్కడీ దేవుణ్ణి మొక్కుకుంటారు. ఈ ఆలయం, కపాలీశ్వర ఆలయం మైలాపూర్‌లోని పురాతన స్మారక చిహ్నాలు.

 ఇవి కూడా చూడండి 

 మాధవ పెరుమాళ్ ఆలయం, మైలాపూర్
 ఆదికేశవ పెరుమాళ్ ఆలయం, శ్రీపెరుంబుదూర్

 గమనికలు 

 మూలాలు 

వర్గం:Coordinates on Wikidata
వర్గం:తమిళనాడు దేవాలయాలు